ddrg/super_eurlex huggingface dataset:
Uredba Komisije (ES) št. 1098/2001

z dne 5. junija 2001

o spremembi Uredbe (EGS) št. 3149/92 o podrobnih pravilih za dobavo hrane iz intervencijskih zalog v korist najbolj ogroženih oseb v Skupnosti

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3730/87 z dne 10. decembra 1987 o splošnih pravilih za dobavo hrane iz intervencijskih zalog imenovanim organizacijam za razdeljevanje najbolj ogroženim osebam v Skupnosti [1], kakor je bila spremenjena z Uredbo (ES) št. 2535/95 [2] in zlasti člena 6 Uredbe,

ob upoštevanju naslednjega:

(1) V skladu z členom 3 Uredbe Komisije (EGS) št. 3149/92 [3], kakor je bila nazadnje spremenjena z Uredbo (ES) št. 2760/1999 [4], poteka izvajanje letnega načrta razdeljevanja iz člena 2(1) te uredbe od 1. oktobra do 30. septembra naslednjega leta. Ob upoštevanju izkušenj in zaradi upoštevanja posebnih zahtev pri razdeljevanju upravičencem tega ukrepa, najbolj ogroženim osebam v Skupnosti, je treba dovoliti, da se razdeljevanje dobrodelnim organizacijam nadaljuje do 31. oktobra v letu izvajanja. To bo tudi omogočilo zmanjšanje vmesne faze med izvajanjem dveh zaporednih načrtov.

(2) Ukrepi, določeni s to uredbo, so v skladu z mnenji ustreznih upravljalnih odborov –

SPREJELA NASLEDNJO UREDBO:

Člen 1

Člen 3(1) Uredbe (EGS) št. 3149/92 se nadomesti z naslednjim:

"1. Izvajanje načrta poteka od 1. oktobra do 30. septembra naslednjega leta. Razdeljevanje dobrodelnim organizacijam pa se lahko nadaljuje do 31. oktobra v letu izvajanja."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. junija 2001

Za Komisijo

Franz Fischler

Član Komisije

[1] UL L 352, 15.12.1987, str. 1.

[2] UL L 260, 31.10.1995, str. 3.

[3] UL L 313, 30.10.1992, str. 50.

[4] UL L 331, 23.12.1999, str. 55.

--------------------------------------------------
Uredba Sveta (ES) št. 1987/2001

z dne 8. oktobra 2001

o spremembi Uredbe (ES) št. 3072/95 o skupni ureditvi trga za riž

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ob upoštevanju naslednjega:

(1) Zadnji pododstavek člena 6(3) Uredbe Sveta (ES) št. 3072/95 z dne 22. decembra 1995 o skupni ureditvi trga za riž [4] določa, da je treba kompenzacijska plačila izplačati med 16. oktobrom in 31. decembrom po začetku tekočega tržnega leta.

(2) Člen 8(1) Uredbe Sveta (ES) št. 1251/1999 z dne 17. maja 1999 o uvedbi sistema podpor za pridelovalce nekaterih poljščin [5] določa, da je plačila treba izplačati med 16. novembrom in 31. januarjem.

(3) Člen 6(10) Uredbe Sveta (EGS) št. 3508/92 z dne 27. novembra 1992 o uvedbi integriranega upravnega in kontrolnega sistema za nekatere sheme pomoči Skupnosti [6] predvideva en sam zahtevek za pomoč na površino.

(4) Člen 7 Uredbe (EGS) št. 3508/92 določa, da zajema integrirani kontrolni sistem vse predložene zahtevke za pomoč. Da bi poenostavili upravljanje plačil držav članic, je treba uskladiti plačilne roke za pomoč na površino –

SPREJEL NASLEDNJO UREDBO:

Člen 1

V zadnjem pododstavku člena 6(3) Uredbe (ES) št. 3072/95 se datum "16. oktober" nadomesti z datumom "16. november", datum "31. december" pa z datumom "31. januar".

Člen 2

Ta uredba začne veljati z dnem objave v Uradnem listu Evropskih skupnosti.

Uporabljati se začne 1. januarja 2001.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 8. oktobra 2001

Za Svet

Predsednik

L. Onkelinx

[1] UL C 213 E, 31.7.2001, str. 248.

[2] Mnenje, dano dne 2. oktobra 2001 (še ni objavljeno v Uradnem listu).

[3] Mnenje, dano dne 12. septembra 2001 (še ni objavljeno v Uradnem listu).

[4] UL L 329, 30.12.1995, str. 18. Uredba, kakor je nazadnje spremenjena z Uredbo (ES) št. 1667/2000 (UL L 193, 29.7.2000, str. 3).

[5] UL L 160, 26.6.1999, str. 1. Uredba, kakor je nazadnje spremenjena z Uredbo (ES) št. 1672/2000 (UL L 193, 29.7.2000, str. 13).

[6] UL L 355, 5.12.1992, str. 1. Uredba, kakor je nazadnje spremenjena z Uredbo (ES) št. 1593/2000 (UL L 182, 21.7.2000, str. 11).

--------------------------------------------------
Uredba Komisije (ES) št. 544/2001

z dne 20. marca 2001

o pravilih za uporabo Uredbe Sveta (ES) št. 2200/96 glede dodatne finančne pomoči operativnim skladom

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kot je bila nazadnje spremenjena z Uredbo (ES) št. 2826/2000 [2], in zlasti člena 48,

ob upoštevanju naslednjega:

(1) Člen 15(6) Uredbe (ES) št. 2200/96 določa, da so države članice pooblaščene, da poleg operativnega sklada plačujejo nacionalno finančno pomoč organizacijam proizvajalcev. Države članice lahko od Skupnosti zahtevajo delno povrnitev te dodatne pomoči.

(2) Način financiranja te pomoči, kot je določen v členu 52 Uredbe (ES) št. 2200/96, je bil spremenjen z začetkom veljavnosti 1. januarja 2000 z Uredbo Sveta (ES) št. 1257/1999 z dne 17. maja 1999 o podpori razvoju podeželja s strani Evropskega kmetijskega usmerjevalnega in jamstvenega sklada (EKUJS) ter s spremembo in razveljavitvijo nekaterih Uredb [3]. Ta pomoč bo v prihodnosti veljala kot poseg, ki je namenjen stabilizaciji kmetijskega trga v smislu člena 1(2)(b) Uredbe Sveta (ES) št. 1258/1999 z dne 17. maja 1999 o financiranju skupne kmetijske politike [4].

(3) Glede na okoliščine je treba določiti podrobna pravila za uskladitev načina financiranja s tem novim položajem. Določbe naj bi se še zlasti nanašale na določitev ravni pomoči Skupnosti, ki je na voljo na primerljivi ravni s tisto, ki je bila prej na voljo preko Okvira Skupnosti za podporo.

(4) Ker se določba člena 56 Uredbe (ES) št. 1257/1999 uporablja od 1. januarja 2000, se uporabljajo določbe te Uredbe za pomoč, plačano za letna obdobja, ki se začenjajo od omenjenega datuma dalje.

(5) Ukrepi, določeni s to Uredbo, so v skladu z mnenjem Upravljalnega odbora za sveže sadje in zelenjavo —

SPREJELA NASLEDNJO UREDBO:

Člen 1

Izdatke, navedene v drugem pododstavku člena 15(6) Uredbe (ES) št. 2200/96, financira EKUJS-Jamstveni oddelek, v višini do 50 % finančne pomoči, ki je bila zagotovljena organizaciji proizvajalcev.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se za pomoč, plačano v zvezi z letnimi obdobji, ki se začenjajo po 1. januarju 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. marca 2001

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 328, 23.12.2000, str. 2.

[3] UL L 160, 26.6.1999, str. 80.

[4] UL L 160, 26.6.1999, str. 103.

--------------------------------------------------
Popravek Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane

( Uradni list Evropskih skupnosti L 31 z dne 1. februarja 2002 )

(Slovenska posebna izdaja, poglavje 15, zvezek 6, str. 463)

Izraz „proizvodnje krme“ se nadomesti s „poslovanja s krmo“ v celotnem besedilu navedene uredbe in stavek se temu primerno slovnično prilagodi.

Stran 465, uvodna izjava 28:

besedilo:

„… sistem sledljivosti v dejavnostih živil in krme …“

se glasi:

„… sistem sledljivosti v dejavnostih živil in poslovanja s krmo …“.

Stran 465, uvodna izjava 29:

besedilo:

„Zagotoviti je treba, da dejavnost živil ali krme, …“

se glasi:

„Zagotoviti je treba, da dejavnost živil ali poslovanja s krmo, …“.
Uredba (ES) št. 894/2002 Evropskega parlamenta in Sveta

z dne 27. maja 2002

o spremembi Uredbe Sveta (EGS) št. 95/93 o skupnih pravilih dodeljevanja slotov na letališčih v Skupnosti

EVROPSKI PARLAMENT IN SVET EVROPSKE UNIJE STA -

ob upoštevanju Pogodbe o ustanovitvi Evropske skupnosti in zlasti člena 80(2) Pogodbe,

ob upoštevanju predloga Komisije [1],

ob upoštevanju mnenja Ekonomsko-socialnega odbora [2],

po posvetovanju z Odborom regij,

v skladu s postopkom, določenim v členu 251 Pogodbe [3],

ob upoštevanju naslednjega:

(1) Teroristični napadi 11. septembra 2001 v Združenih državah in razvoj političnih dogodkov, ki so sledili tem dogodkom, so resno prizadeli prevozne storitve letalskih prevoznikov in povzročili občuten padec povpraševanja v preostalem delu poletne sezone voznega reda letov 2001 in zimske sezone voznega reda letov 2001/2002.

(2) Zaradi zagotovitve, da neizkoriščenost slotov, ki so bili dodeljeni v teh sezonah, ne bi povzročila izgube pravice letalskih prevoznikov do teh slotov, se zdi potrebno jasno in nedvoumno poudariti, da so ti sezoni voznega reda letov resno prizadeli teroristični napadi 11. septembra 2001.

(3) Uredba Sveta (EGS) št. 95/93 z dne 18. januarja 1993 o skupnih pravilih dodeljevanja slotov na letališčih Skupnosti [4] se zato spremeni -

SPREJELA NASLEDNJO UREDBO:

Člen 1

V Uredbo Sveta (EGS) št. 95/93 se doda naslednji člen:

"Člen 10a

Dogodki dne 11. septembra 2001

Za namene člena 10(3) morajo koordinatorji letalskim prevoznikom priznati pravico do enakega zaporedja slotov v poletni sezoni voznega reda letov 2002 in zimski sezoni voznega reda letov 2002/2003, kakor so jim bili dodeljeni na dan 11. septembra 2001 za poletno sezono voznega reda letov 2001 in zimsko sezono voznega reda letov 2001/2002."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se uporablja v vseh državah članicah.

V Bruslju, 27. maja 2002

Za Evropski parlament

Predsednik

P. Cox

Za Svet

Predsednik

M. Arias Cañete

[1] UL C 103 E, 30.4.2002, str. 350.

[2] Mnenje, dano dne 20. marca 2002 (še ni objavljeno v Uradnem listu).

[3] Mnenje Evropskega parlamenta z dne 6. februarja 2002 (še ni objavljeno v Uradnem listu), Skupno stališče Sveta z dne 25. marca 2002 (še ni objavljeno v Uradnem listu) in Sklep Evropskega parlamenta z dne 15. maja 2002.

[4] UL L 14, 22.1.1993, str. 1.

--------------------------------------------------
Uredba Komisije (ES) št. 1877/2002

z dne 21. oktobra 2002

o spremembi Uredbe (ES) št. 1898/97 o določitvi pravil za uporabo režimov v sektorju prašičjega mesa, predvidenih z uredbami Sveta (ES) št. 1727/2000, (ES) št. 2290/2000, (ES) št. 2433/2000, (ES) št. 2434/2000, (ES) št. 2435/2000 in (ES) št. 2851/2000, ter o razveljavitvi uredb (EGS) št. 2698/93 in (ES) št. 1590/94

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1408/2002 z dne 29. julija 2002 o vzpostavitvi koncesij v obliki tarifnih kvot Skupnosti za nekatere kmetijske proizvode in določitvi prilagoditve kot avtonomnem in prehodnem ukrepu za nekatere kmetijske koncesije, predvidene v Evropskem sporazumu z Madžarsko [1], ter zlasti člena 1(3) Uredbe,

ob upoštevanju naslednjega:

(1) Uredba Komisije (ES) št. 1898/97 [2], kakor je bila nazadnje spremenjena z Uredbo (ES) št. 1006/2001 [3], določa pravila za uporabo režimov v sektorju prašičjega mesa v evropskih sporazumih. Spremeniti jo je treba v skladu z določbami za proizvode iz prašičjega mesa v Uredbi (ES) št. 1408/2002, ki nadomešča Uredbo Sveta (ES) št. 1727/2000 [4] in dodaja nove proizvode k tistim, ki so zajeti v navedeni uredbi.

(2) V skladu z Uredbo (ES) št. 1408/2002 je treba to uredbo uporabljati od 1. julija 2002.

(3) Ukrepi, predvideni s to uredbo, so v skladu z mnenjem Upravljalnega odbora za prašičje meso –

SPREJELA NASLEDNJO UREDBO:

Člen 1

Uredba (ES) št. 1898/97 se spremeni:

1. Naslov se nadomesti z naslednjim:

"Uredba Komisije (ES) št. 1898/97 z dne 29. septembra 1997 o določitvi pravil za uporabo režimov v sektorju prašičjega mesa, predvidenih v evropskih sporazumih z Bolgarijo, Češko, Slovaško, Romunijo, Poljsko in Madžarsko"

.

2. Priloga I.A se nadomesti s Prilogo k tej uredbi.

Člen 2

Ta uredba začne veljati z dnem objave v Uradnem listu Evropskih skupnosti.

Uporabljati se začne 1. julija 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. oktobra 2002

Za Komisijo

Franz Fischler

Član Komisije

[1] UL L 205, 2.8.2002, str. 9.

[2] UL L 267, 30.9.1997, str. 58.

[3] UL L 140, 24.5.2001, str. 13.

[4] UL L 198, 4.8.2000, str. 6.

--------------------------------------------------

PRILOGA

PRILOGA I

A. PROIZVODI S POREKLOM IZ MADŽARSKE

Zapor. št. | Skupina št. | Tarifna oznaka KN | Poimenovanje | Veljavna dajatev | Letna količina od 1.7.2002 do 30.6.2003 (v tonah) | Letno povečanje od | Posebne določbe |

09.4705 | 1 | 1601009116010099 | Klobase, suhe ali druge | prosto | 10500 | 875 | |

09.4706 | 2 | 1602411016024210160249111602491316024915160249191602493016024950 | Drugi pripravljeni proizvodi, konzervirano meso domačih prašičev | prosto | 1080 | 90 | |

09.4704 | 3 | 02101111021012110210194002101951 | Meso domačih prašičev, soljeno ali v slanici | prosto | 1200 | 100 | |

09.4708 | 4 | ex0203 | Meso domačih prašičev, sveže, hlajeno ali zamrznjeno | prosto | 48000 | 4000 | |

09.4727 | H1 | 15010019 | Prašičja maščoba (vključno z mastjo), drugo | prosto | 2880 | 290 | |

--------------------------------------------------
Uredba Komisije (ES) št. 1997/2002

z dne 8. novembra 2002

o spremembi Uredbe (ES) št. 296/96 o podatkih, ki jih morajo posredovati države članice, in o mesečnem knjiženju izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike [1] in zlasti členov 5(3) in 7(5) Uredbe,

ob upoštevanju naslednjega:

(1) V skladu s členom 16(1) Uredbe Sveta (ES, Euratom) št. 1605/2002 z dne 25. junija 2002 o finančni uredbi za splošni proračun Evropskih skupnosti [2] se proračun oblikuje in izvaja v evrih in se obračun predloži v evrih.

(2) Uredbo Komisije (ES) št. 296/96 [3], kakor je bila nazadnje spremenjena z Uredbo (ES) št. 1934/2001 [4], je treba spremeniti, da se jo uskladi s to novo določbo.

(3) Ukrepi, predvideni s to uredbo, so v skladu z mnenjem Odbora za Evropski kmetijski usmerjevalni in jamstveni sklad –

SPREJELA NASLEDNJO UREDBO:

Člen 1

Člen 4(1a) Uredbe (ES) št. 296/96 se črta.

Člen 2

Ta uredba začne veljati 1. januarja 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. novembra 2002

Za Komisijo

Franz Fischler

Član Komisije

[1] UL L 160, 26.6.1999, str. 103.

[2] UL L 248, 16.9.2002, str. 1.

[3] UL L 39, 17.2.1996, str. 5.

[4] UL L 262, 2.10.2001, str. 8.

--------------------------------------------------
Uredba Komisije (ES) št. 2238/2002

z dne 16. decembra 2002

o spremembi Uredbe (ES) št. 2799/1999 o določitvi podrobnih pravil za uporabo Uredbe (ES) št. 1255/1999 glede dodeljevanja pomoči za posneto mleko in posneto mleko v prahu, ki je namenjeno za krmo za živali, in o prodaji takega posnetega mleka v prahu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke [1], kakor je bila nazadnje spremenjena z Uredbo (ES) št. 509/2002 [2], in zlasti člena 10 Uredbe,

ob upoštevanju naslednjega:

(1) V skladu s členom 26 Uredbe Komisije (ES) št. 2799/1999 [3], kakor je bila nazadnje spremenjena z Uredbo Komisije (ES) št. 1932/2002 [4], so intervencijske agencije organizirale stalni razpis za zbiranje ponudb za posneto mleko v prahu, uskladiščeno pred 1. aprilom 2002.

(2) Zaradi količine, ki je še vedno na voljo, in razmer na trgu bi bilo treba ta datum spremeniti na 1. maj 2002.

(3) Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –

SPREJELA NASLEDNJO UREDBO:

Člen 1

V členu 26(2) Uredbe (ES) št. 2799/1999 se "1. april 2002" nadomesti s "1. maj 2002".

Člen 2

Ta uredba začne veljati 17. decembra 2002.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 2002

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 79, 22.3.2002, str. 15.

[3] UL L 340, 31.12.1999, str. 3.

[4] UL L 295, 30.10.2002, str. 8.

--------------------------------------------------
Uredba Komisije (ES) št. 1802/2002

z dne 10. oktobra 2002

o popravkih Uredbe (ES) št. 1282/2002 o spremembi prilog k Direktivi Sveta 92/65/EGS o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS

(Besedilo velja za ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [1], kakor je bila nazadnje spremenjena z Uredbo Komisije (ES) št. 1282/2000 [2], in zlasti člena 22 Direktive,

ob upoštevanju naslednjega:

(1) Uredba (ES) št. 1282/2000 je bila sprejeta 15. julija 2002, da spremeni Direktivo 92/65/EGS.

(2) Da bi se zagotovilo dovolj časa za izvajanje spremenjenih določb v vseh državah članicah, je treba določiti rok za uporabo Uredbe (ES) št. 1282/2002.

(3) Vendar je bila določba, ki navaja ta rok, v postopku sprejemanja opuščena.

(4) Uredbo (ES) št. 1282/2002 je treba zato ustrezno popraviti.

(5) Popravek mora začeti veljati z dnem začetka veljavnosti Uredbe (ES) št. 1282/2002.

(6) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

V člen 2 Uredbe (ES) št. 1282/2002 se vstavi drugi odstavek:

"Uporablja se od 1. marca 2003."

Člen 2

Ta uredba začne veljati na dan njene objave v Uradnem listu Evropskih skupnosti.

Uporablja se od 5. avgusta 2002

Ta uredba je v celoti zavezujoča in se neposredno uporablja v vseh državah članicah.

V Bruslju, 10. oktobra 2002

Za Komisijo

David Byrne

Član Komisije

[1] UL L 268, 14.9.1992, str. 54.

[2] UL L 187, 16.7.2002, str. 3.

--------------------------------------------------
Uredba Komisije (ES) št. 411/2002

z dne 4. marca 2002

o prilagoditvi Uredbe Sveta (ES) št. 3072/95 v zvezi z oznakami kombinirane nomenklature za nekatere proizvode iz riža

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 234/79 z dne 5. februarja 1979 o postopku za prilagajanje nomenklature skupne carinske tarife, ki se uporablja za kmetijske proizvode [1], kakor je bila nazadnje spremenjena z Uredbo (ES) št. 3290/94 [2], in zlasti člena 2(1) Uredbe,

ob upoštevanju naslednjega:

(1) Uredba Komisije (ES) št. 2031/2001 z dne 6. avgusta 2001 o spremembi Priloge I k Uredbi Sveta (EGS) št. 2658/87 o carinski in statistični nomenklaturi ter skupni carinski tarifi [3] spreminja kombinirano nomenklaturo, zlasti za rižev drobljenec, zdrob in pelete.

(2) Tabelo iz člena 1(1) Uredbe Sveta (ES) št. 3072/95 z dne 22. decembra 1995 o skupni ureditvi trga za riž [4], kakor je bila nazadnje spremenjena z Uredbo (ES) št. 1987/2001 [5], je treba temu primerno prilagoditi.

(3) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Besedilo v tabeli iz člena 1(1) Uredbe (ES) št. 3072/95:

"11031400 | Rižev drobljenec in zdrob |

11032950 | Riževi peleti" |

se nadomesti z besedilom:

"11031950 | Rižev drobljenec in zdrob |

11032050 | Riževi peleti" |

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. marca 2002

Za Komisijo

Franz Fischler

Član Komisije

[1] UL L 34, 9.2.1979, str. 2.

[2] UL L 349, 31.12.1994, str. 105.

[3] UL L 279, 23.10.2001, str. 1.

[4] UL L 329, 30.12.1995, str. 18.

[5] UL L 271, 12.10.2001, str. 5.

--------------------------------------------------
Uredba Komisije (ES) št. 143/2002

z dne 24. januarja 2002

o spremembah Priloge I k Uredbi Sveta (EGS) št. 571/88 o organizaciji statističnih raziskovanj Skupnosti o strukturi kmetijskih gospodarstev v letih 2003, 2005 in 2007

KOMISIJA EVROPSKIH SKUPNOSTI JE —

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 571/88 z dne 29. februarja 1988 o organizaciji statističnih raziskovanj Skupnosti o strukturi kmetijskih gospodarstev [1] kakor je bila nazadnje spremenjena z Odločbo Komisije (ES) št. 98/377 [2] in zlasti člena 8 Uredbe,

ob upoštevanju naslednjega:

(1) Pri določitvi parametrov za raziskovanje si je treba prizadevati, da se kolikor je to mogoče, omeji breme za dajalce podatkov raziskovanja.

(2) Da se razvije in vodi skupna kmetijska politika, je treba revidirati in prilagoditi seznam parametrov glede novih nastajajočih informacijskih potreb.

(3) Nov politični cilj, da se doseže trajno uravnotežena skupna kmetijska politika, zahteva več informacij, zlasti pri kompleksnih odnosih med kmetijstvom in okoljem.

(4) Uporaba zbranih informacij v dolgoročnem razponu in geografskem območju zahteva, da morajo biti podatki enake kakovosti ne glede na vir.

(5) Ukrepi, predvideni v tej uredbi so v skladu z mnenjem Stalnega odbora za kmetijsko statistiko, ki je bil ustanovljen s Sklepom sveta 72/279/EGS [3] —

SPREJELA NASLEDNJO UREDBO:

Člen 1

Priloga I k Uredbi (EGS) št. 571/88 se nadomesti s Prilogo k tej uredbi.

Člen 2

Če Komisija pooblasti države članice, da uporabijo informacije iz virov, ki niso statistična raziskovanja, skladno s členom 8(2) Uredbe (EGS) št. 571/88, omenjene države članice sprejmejo potrebne ukrepe, da zagotovijo, da je ta informacija vsaj enake kakovosti kot tista iz statističnih raziskovanj.

Člen 3

Ta uredba začne veljati 20. dan po objavi v Uradnem listu Evropskih skupnosti.

Uporablja se pri raziskovanjih Skupnosti o strukturi kmetijskih gospodarstev za leta 2003-07.

Uredba je v celoti zavezujoča in se neposredno uporablja v vseh državah članicah.

V Bruslju, 24. januarja 2002

Za Komisijo

Pedro SOLBES MIRA

Član Komisije

[1] UL L 56, 2.3.1988, str. 1.

[2] UL L 168, 13.6.1998, str. 29.

[3] UL L 179, 7.8.1972, str. 1.

--------------------------------------------------

PRILOGA

PRILOGA I

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------